Diari Oficial de la Generalitat Valenciana


Sumari del DOGV 1795, del 02-06-1992 (1992/825007)

ORDRE de 30 d'abril de 1992, de la Conselleria d'Agricultura i Pesca, per la qual es regulen les subvencions a la subscripció d'assegurances en el conreu de l'arròs.
---------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/04/30/(1)/dof/vci/html**

### Dades del document

Número de DOGV
:   1795

Data del DOGV
:   02-06-1992

Secció del DOGV
:   DISPOSICIONS GENERALS

Número del document
:   1992/825007


Data del document
:   30-04-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 30 d'abril de 1992, de la Conselleria d'Agricultura i Pesca, per la qual es regulen les subvencions a la subscripció d'assegurances en el conreu de l'arròs.  
Durant les dues darreres campanyes de 1990 i 1991 la Conselleria d?agricultura i Pesca ha donat suport a la subscripció d'assegurances en el conreu de l'arròs, i aquest no hi era inclòs en el Pla d'Assegurances Agràries Combinades, mitjançant la concessió de subvencions a les primes; açò va comportar que, l'any passat, més de 2.500 agricultors arrossers amb una superfície superior a les 8.500 hectàrees, reberen ajudes per aquest concepte.  
Es considera convenient continuar aquesta política de subvencions a l'assegurança agrària en el conreu de l'arròs per a evitar, per una part, diferències amb agricultors que asseguren altres conreus i per a col·laborar, per una altra, en el manteniment de les rendes dels arrossers.  
Per això, vista la proposta de la Direcció General de Producció i Indústries Agràries,  
ORDENE  
Article primer  
La Conselleria d?Agricultura i Pesca subvencionarà els agricultors que subscriguen pòlisses d'assegurança de pedra, incendi de collites o inundació extraordinària en el conreu de l'arròs, per a parcel·les situades al territori de la Comunitat Valenciana.  
Article segon  
La quantia de la subvenció s'estableix en un 30 (trenta) per cent de la prima total que ha de pagar l'assegurat.  
Article tercer  
L'agricultor sol·licitarà la subvenció mitjançant un imprès que li serà facilitat per l?entitat asseguradora, i descomptarà la subvenció del cost de la prima, de manera que només haurà de pagar, en principi, el setanta per cent del cost; el termini per a la sol·licitud finirà el 31 d'agost de cada any.  
Article quart  
La Conselleria d?agricultura i Pesca pagarà les subvencions a l?entitat asseguradora legalment autoritzada per a operar en aquesta línia específica d'assegurances, després de la presentació de relacions de beneficiaris, amb la inclusió de les dades personals i la quantia de la subvenció i després de les comprovacions oportunes, per a la qual cosa podrà sol·licitar a l?entitat les fotocòpies de pòlisses que considere necessàries.  
Article cinqué Es delega el Director General de Producció i Indústries Agràries per a la concessió i autorització de pagament d'aquestes subvencions i se'l faculta per a desplegar aquesta ordre.  
Article sisè  
En relació a la línia pressupostària i l'import d'aquestes subvencions per a l'exercici 1992, són incloses en les que cita l'article novè de l'Ordre de 31 de gener de 1992 (DOGV de 14 de febrer), per la qual es regulen les subvencions a la subscripció d'assegurances agràries per a 1992.  
DISPOSICIO FINAL  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 30 d'abril de 1992.  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI